turjo4nis/wikipedia-bn-dump-20250701 huggingface dataset:
গর্ডন রো

চার্লস গর্ডন রো (; জন্ম: ৩০ জুন, ১৯১৫ - মৃত্যু: ৯ জুন, ১৯৯৫) গ্লাসগো এলাকায় জন্মগ্রহণকারী স্কটল্যান্ডীয় বংশোদ্ভূত নিউজিল্যান্ডীয় আন্তর্জাতিক ক্রিকেটার ও আম্পায়ার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ওয়েলিংটন দলের প্রতিনিধিত্ব করেন গর্ডন রো। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট 
১৯৪৪-৪৫ মৌসুম থেকে ১৯৫২-৫৩ মৌসুম পর্যন্ত গর্ডন রো’র প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান ছিলেন গর্ডন রো। ১৯৪৪-৪৫ মৌসুমে প্রথম-শ্রেণীর ক্রিকেটে অভিষেক ঘটে তার। ওয়েলিংটনের পক্ষে ছয়টিমাত্র প্রথম-শ্রেণীর ক্রিকেট খেলার পরপরই জাতীয় দলে খেলার জন্যে আমন্ত্রণ বার্তা পান। ১৯৪৫-৪৬ মৌসুমের শুরুতে ওয়েলিংটনের ব্যাসিন রিজার্ভে ওতাগো’র বিপক্ষে সর্বোচ্চ ৭২ রান তুলেন। ঐ মৌসুমে ২৭.০০ গড়ে ৩২৪ রান তুলেছিলেন। এরপূর্বে, ১৯৪৪-৪৫ মৌসুমে ক্যান্টারবারির বিপক্ষে প্রথম-শ্রেণীর ক্রিকেটবিহীন খেলায় ১০২ ও ৭৯ রান তুলেছিলেন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গর্ডন রো। ২৯ মার্চ, ১৯৪৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ওয়েলিংটন টেস্টে অস্ট্রেলিয়ার মুখোমুখি হন। উভয় ইনিংসেই অস্ট্রেলীয় তারকা খেলোয়াড় বিল ও’রিলি’র বলে শূন্য রানে সাজঘরে তাকে ফিরে আসতে হয়েছিল। এরফলে, দশজন খেলোয়াড়ের অন্যতম হিসেবে তাদেরই একমাত্র টেস্টে জোড়া শূন্য রান লাভের দুঃসহনীয় অভিজ্ঞতা লাভের অধিকারী হন। অপর নিউজিল্যান্ডীয় লেন বাটারফিল্ডের ক্ষেত্রেও একই ঘটনা ঘটে। বাটারফিল্ড সাত নম্বরে ও তিনি ছয় নম্বরে ব্যাটিংয়ে নেমেছিলেন।

পরবর্তী ছয় মৌসুমে কোন প্রথম-শ্রেণীর ক্রিকেট খেলায় অংশগ্রহণ করেননি গর্ডন রো। তবে, ১৯৫২-৫৩ মৌসুমে সেন্ট্রাল ডিস্ট্রিক্টসের অধিনায়কেরূপে খেলার জগতে ফিরে আসেন। তবে, ব্যাট হাতে নিয়ে তিনি খুব কমই সফলতার স্বাক্ষর রেখেছিলেন। কিন্তু, নিজস্ব শেষ খেলায় ওতাগোর বিপক্ষে সেন্ট্রাল ডিস্ট্রিক্টস দলকে ইনিংস বিজয়ে সুন্দর নেতৃত্ব দেন ও প্লাঙ্কেট শীল্ডের পয়েন্ট তালিকায় দলকে দ্বিতীয় স্থানে নিয়ে যান।

অবসর 
ক্রিকেট খেলা থেকে অবসর গ্রহণের পর আম্পায়ারিং জগতের দিকে ধাবিত হন। ১৯৮১-৮২ মৌসুমে নিউজিল্যান্ডে অনুষ্ঠিত মহিলাদের ক্রিকেট বিশ্বকাপ প্রতিযোগিতায় তিনটি খেলায় আম্পায়ারিত্ব করেন।

৯ জুন, ১৯৯৫ তারিখে ৭৯ বছর বয়সে মানাওয়াতু’র পালমারস্টোন নর্থ এলাকায় গর্ডন রো’র দেহাবসান ঘটে।

তথ্যসূত্র

আরও দেখুন 
 লরেন্স রো
 ম্যাক অ্যান্ডারসন
 অকল্যান্ড ক্রিকেট দল
 এক টেস্টের বিস্ময়কারী
 নিউজিল্যান্ডীয় টেস্ট ক্রিকেটারদের তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান
 টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

বহিঃসংযোগ 
 
 

১৯১৫-এ জন্ম
১৯৯৫-এ মৃত্যু
ওয়েলিংটনের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
সেন্ট্রাল ডিস্ট্রিক্টসের ক্রিকেটার
দ্বিতীয় বিশ্বযুদ্ধে নিউজিল্যান্ডীয় সামরিক কর্মকর্তা
মহানন্দা এক্সপ্রেস

মহানন্দা এক্সপ্রেস (ট্রেন নাম্বার-১৫/১৬) বাংলাদেশ রেলওয়ে পরিচালিত একটি ব্রডগেজে চলাচলকারী  মেইল ট্রেন। মহানন্দা এক্সপ্রেস খুলনা থেকে রহনপুর (চাঁপাইনবাবগঞ্জ) যাত্রাপথে যশোর জেলা, ঝিনাইদহ জেলা, চুয়াডাঙ্গা জেলা, কুষ্টিয়া জেলা, পাবনা জেলা, নাটোর জেলা ও রাজশাহী জেলাকে সংযুক্ত করেছে। এই ট্রেনটি বর্তমানে নকশীকাঁথা কমিউটার এর সাথে রেক শেয়ার করে চলাচল করে।

যাত্রাপথ
মহানন্দা এক্সপ্রেস খুলনা থেকে চাঁপাইনবাবগঞ্জ ও রহনপুর থেকে খুলনা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়। মহানন্দা এক্সপ্রেসে  কম্পার্টমেন্ট আছে মোট ৬টি যার মাঝে সবগুলি কম্পার্টমেন্টই নরমাল এবং আসনের ধরন হচ্ছে শোভন । এবং কোনো আসন নম্বর নাই।

স্টেশন তালিকা
মহানন্দা এক্সপ্রেস যেসকল রেলওয়ে স্টেশন দিয়ে চলাচল করে নিম্নে কিছু স্টেশনের নাম উল্লেখ করা হলো
আব্দুলপুর রেলওয়ে স্টেশন
লোকমানপুর রেলওয়ে স্টেশন
আড়ানী রেলওয়ে স্টেশন
নন্দনগাছি রেলওয়ে স্টেশন
সরদহ রেলওয়ে স্টেশন
বেলপুকুর রেলওয়ে স্টেশন
হরিয়ান রেলওয়ে স্টেশন
রাজশাহী বিশ্ববিদ্যালয় রেলওয়ে স্টেশন
রাজশাহী রেলওয়ে স্টেশন
রাজশাহী কোর্ট রেলওয়ে স্টেশন
সিতলাই রেলওয়ে স্টেশন
চব্বিশনগর রেলওয়ে স্টেশন
কাকনহাট রেলওয়ে স্টেশন
ললিতনগর রেলওয়ে স্টেশন
আমনুরা জংশন রেলওয়ে স্টেশন
নিজামপুর রেলওয়ে স্টেশন
নাচোল রেলওয়ে স্টেশন
গোলাবাড়ী রেলওয়ে স্টেশন
রহনপুর রেলওয়ে স্টেশন

সময়সূচি
মহানন্দা এক্সপ্রেস খুলনা থেকে ছাড়ে সকাল ১১ টায়, চাঁপাইনবাবগঞ্জ পৌঁছায় রাত ৯:৪০ মিনিটে। মহানন্দা এক্সপ্রেস ট্রেনের কোনো বন্ধের দিন নাই।       (চাঁপাইনবাবগঞ্জ থেকে ট্রেনটি লোকাল ট্রেন হয়ে রহনপুর পৌঁছায়)
মহানন্দা এক্সপ্রেস রহনপুর থেকে ছাড়ে ভোর ৬.০০ মিনিটে, খুলনা পৌছায় বিকাল ৪:৪০ মিনিটে।

দুর্ঘটনা 

 ১৬ই অক্টোবর, ২০২০: যশোরের নয়াপাড়ায় একটি অরক্ষিত লেভেল ক্রসিং-এ লোকোমোটিভ ৬১১৭ যুক্ত মহানন্দা এক্সপ্রেসের সাথে একটি প্রাইভেট কারের সংঘর্ষ হয়। এতে আনুমানিক ৪ জন নিহত হন।

তথ্যসূত্র

বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বাংলাদেশের নামযুক্ত যাত্রীবাহী ট্রেন
কসমস পর্বের তালিকা

নিচে বৈজ্ঞানিক প্রামাণ্যচিত্রভিত্তিক টেলিভিশন ধারাবাহিক কসমসের পর্বসমমূহের তালিকা রয়েছে। এর প্রথম ধারাবাহিক কসমস: অ্য পারসোনাল ভয়েজ ১৯৮০ সালে কার্ল সেগানের উপস্থাপনায় পিবিএসে সম্প্রচারিত হয়। দ্বিতীয় ধারাবাহিক কসমস: এ স্পেসটাইম ওডেসি ২০১৪ সালে নিল ডিগ্রেস টাইসনের উপস্থাপনায় ফক্স নেটওয়ার্কের সকল চ্যানেলে সম্প্রচারিত হয়। এর তৃতীয় ধারাবাহিক পসিবল ওয়ার্ল্ডস ২০২০ আবারও টাইসনের উপস্থাপনায় প্রচারিত হওয়ার কথা রয়েছে।

ধারাবাহিকের সংক্ষিপ্ত বিবরণ

তথ্যসূত্র 

টেলিভিশন ধারাবাহিক
সখেরবাজার মেট্রো স্টেশন

সখের বাজার মেট্রো স্টেশন হল ভারতের কলকাতার দক্ষিণাঞ্চলের বেহালার সখেরবাজারে কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।

অবস্থান 
এই স্টেশনটি বেহালার সখেরবাজার এলাকাতে অবস্থিত। স্টেশনের ভৌগোলিক অবস্থান হল  । স্টেশনটির পূর্ববর্তী স্টেশন হল ১.২১৫ কিলোমিটার দূরে অবস্থিত ঠাকুরপুকুর মেট্রো স্টেশন এবং পরবর্তী স্টেশন হল ১.৩৩ কিলোমিটার দূরে অবস্থিত বেহালা চৌরাস্তা মেট্রো স্টেশন।

ইতিহাস 
২০১০-২০১১ অর্থবর্ষের রেল বাজেটে কলকাতা মেট্রো লাইন ৩  এর অনুমোদিত হয় এবং  নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।

স্টেশন

গঠন
কলকাতা মেট্রোর লাইন ৩-এর অন্তর্গত সখেরবাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

স্টেশন বিন্যাস

পরিকাঠামো 
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।

বিদ্যুৎ ও  সংকেত ব্যবস্থা 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

পরিষেবা 
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।

সংযোগ

তথ্যসূত্র

বহিঃসংযোগ

কলকাতা মেট্রোর স্টেশন
নিকোলাস থিউনিসেন

নিকোলাস হেনড্রিক ক্রিস্টিয়ান ডি জং থিউনিসেন (; জন্ম: ৪ মে, ১৮৬৭ - মৃত্যু: ৯ নভেম্বর, ১৯২৯) কেপ উপনিবেশের কোলসবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন নিকোলাস থিউনিসেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নিকোলাস থিউনিসেন। ২৫ মার্চ, ১৮৮৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

নিকোলাস থিউনিসেন উদ্বোধনী বোলার হিসেবে খেলতেন। ১৮৮৮-৮৯ মৌসুমে আর. জি. ওয়ারটন একাদশের বিপক্ষে প্রাদেশিক দলের সদস্যরূপে তিনটি প্রথম-শ্রেণীবিহীন খেলায় অংশ নিয়ে ১০.৭৩ গড়ে ৩৪টি উইকেট লাভ করেছিলেন। ফলশ্রুতিতে, একমাত্র টেস্টে অংশগ্রহণের সুযোগ পান। এ খেলার মাধ্যমেই প্রথম-শ্রেণীর ক্রিকেটে অভিষেক পর্ব সম্পন্ন হয় তার। এ সফরের শেষদিকে দ্বিতীয় টেস্টে অংশ নেন। তবে, কেপটাউনের ঐ টেস্টে ব্যর্থতার পরিচয় দেন। বোলিং উদ্বোধনে নামলেও কোন উইকেট লাভে ব্যর্থ হন।

প্রথম-শ্রেণীর ক্রিকেট 
১৮৮৮-৮৯ মৌসুম থেকে ১৮৮৯-৯০ মৌসুম পর্যন্ত নিকোলাস থিউনিসেনের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার নিকোলাস থিউনিসেন কার্যকরী অফকাটার করতে পারতেন। টেস্ট ক্রিকেটে অংশ নেয়ার পর ১৮৮৯-৯০ মৌসুমে দুইটি প্রথম-শ্রেণীর খেলায় অংশ নেন। প্রথম খেলায় ওয়েস্টার্ন প্রভিন্সের সদস্যরূপে নাটাল দলের বিপক্ষে খেলেন। ৫/৫৫ ও ৬/৫৩ লাভ করেছিলেন তিনি। প্রথম খেলা শেষ হবার পরদিনই দ্বিতীয় খেলায় অংশ নেন। কেপ টাউন ক্লাবসের সদস্যরূপে নাটালের বিপক্ষে তিনি ২/৪৭ ও ৭/৪১ পান।

৯ নভেম্বর, ১৯২৯ তারিখে ৬২ বছর বয়সে ট্রান্সভালের উইলেমসডাল এলাকায় নিকোলাস থিউনিসেনের দেহাবসান ঘটে।

তথ্যসূত্র

আরও দেখুন 
 ডিকি রিচার্ডস
 ফিলিপ হাচিনসন
 বোল্যান্ড ক্রিকেট দল
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

বহিঃসংযোগ 
 
 

১৮৬৭-এ জন্ম
১৯২৯-এ মৃত্যু
ওয়েস্টার্ন প্রভিন্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দীর্ঘতম ঝুলন্ত সেতু স্প্যানের তালিকা

বিশ্বের দীর্ঘতম ঝুলন্ত সেতুগুলো তাদের প্রধান স্প্যানের দৈর্ঘ অনুযায়ী তালিকাভুক্ত হয়েছে। ঝুলন্ত সেতুগুলোর মধ্যে তুলনা করার সবচেয়ে প্রচলিত বিষয় হলো প্রধান স্প্যানের দৈর্ঘ্য। তাছাড়া টাওয়ারের উচ্চতা এবং ইঞ্জিনিয়ারিংয়ের জটিলতাও অন্তর্ভুক্ত আছে।

সম্পূর্ণ সেতুসমূহ 
তালিকাটিতে শুধু সম্পূর্ণ সেতুগুলোকে অন্তর্ভুক্ত করা হয়েছে। এটাতে অন্য কোন ধরনের সেতু অন্তর্ভুক্ত করা হয় নি।

তথ্যসূত্র

বহিঃসংযোগ

সেতু
দীর্ঘতম বস্তু
ঝুলন্ত সেতু
বৃহত্তম ভবন ও কাঠামোর তালিকা
পেইফান নদী

পেইফান নদী () একটি নদী যা চীনের  কুয়েইচৌ ও ইউন্নান প্রদেশে অবস্থিত। এটি বৃহৎ চুচিয়াং নদীর অববাহিকার অংশ।

গতিপথ
পেইফান নদীটি চীনের ইউন্নান ও কুয়েইচৌ প্রদেশ দিয়ে প্রবাহিত হয়েছে। নদীটি কুয়াংশি প্রদেশের সীমানাতে পৌছে নানফান নদীর সাথে মিশে হুংশুই নদীটির জন্ম দিয়েছে এবং সেই নদীটি দক্ষিণ-পূর্ব দিকে চলে গেছে।

ইতিহাস
ইয়েলাং ও নানইউয়ে রাজ্যের পথ হিসেবে নদীটি ইতিহাসে তাৎপর্যপূর্ণ ছিল।

সেতুসমূহ
অনেকগুলি সেতু এই নদীকে অতিক্রান্ত হয়েছে। যেমন পেইফানচিয়াং সেতু, ছিংলুং রেলওয়ে সেতু, পেইফান নদীর কুয়াংশি মহাসড়ক সেতু, পেইফান নদীর শুইপাই রেলসেতু,
পেইফান নদীর হুখুন মহাসড়ক সেতু। এই সবগুলি সেতুই বিশ্বের উচ্চতম সেতুগুলির মধ্যে পড়েছে।

চিত্র প্রদর্শনী

চীনের নদী
ছিণটারা ফূণলাপ

ছিণটারা ফূণলাপ () ডাকনাম ছিণ (), একজন থাই অভিনেতা ও গায়ক.

শৈশব ও শিক্ষাজীবন
ছিণটারা ১৯৬৯ সালে 6ঠা মার্চ থাইল্যান্ডের রই এট প্রদেশ জন্মগ্রহণ করে। বর্তমানে সে থাইল্যান্ডের তিনি ক্যাট 9 স্টুডিওর অধীনে একজন শিল্পী।.

ডিস্কের

অ্যালবাম
Took lauk auk rong rian (ถูกหลอกออกโรงเรียน)
Wan puean kian jot mai (วานเพื่อนเขียนจดหมาย)
Sao Isan Plad Thin
Rai oi khoi rak (ไร่อ้อยคอยรัก)
Jao Bao Hai (เจ้าบ่าวหาย)
Songsan huajai (สงสารหัวใจ)
Uaipon hai puean (อวยพรให้เพื่อน)
Rak Plo Sno Yaem
Phoo Nee Cham
Mor Lam Sa On+Luk Thung Sa on 1st-14th (หมอลำสะออน+ลูกทุ่งสะออน ชุด 1-14)
Jintara Krob Krueang 1st-9th (จินตหราครบเครื่อง ชุด 1-9

গানের-একক
Tao Ngoy (เต่างอย)
Phak Dee Tee Jeb (ภักดีที่เจ็บ)
Nam Ta Yoei Poak (น้ำตาย้อยโป๊ก)
Pha Mai Ai Lueam (ผ้าไหมอ้ายลืม)

তথ্যসূত্র 

থাই গায়িকা
১৯৬৯-এ জন্ম
জীবিত ব্যক্তি
থাই চলচ্চিত্র অভিনেত্রী
২১শ শতাব্দীর থাই গায়িকা
থাই পপ সঙ্গীতশিল্পী
থাই টেলিভিশন অভিনেত্রী
২১শ শতাব্দীর থাই অভিনেত্রী
চীনা বংশোদ্ভূত থাই ব্যক্তি
কোমর-উচ্চতা অনুপাত

কোনও ব্যক্তির কোমর-উচ্চতা অনুপাত বলতে কোনও নির্দিষ্ট এককে (যেমন ইঞ্চি বা সেন্টিমিটার এককে) কোমরের বেড় বা পরিধির পরিমাপকৃত মানকে ঐ ব্যক্তির উচ্চতার পরিমাপকৃত মান (একই এককে) দিয়ে ভাগ করলে ০ ও ১-এর মধ্যবর্তী যে এককবিহীন ভগ্নাংশটি পাওয়া যায়, তাকে বোঝায়। যেমন কোনও ব্যক্তির পরিমাপকৃত উচ্চতা যদি ৫ ফুট ১০ ইঞ্চি (=অর্থাৎ ৭০ ইঞ্চি) হয় এবং তার কোমরের পরিমাপকৃত পরিধি বা বেড় যদি ৩৫ ইঞ্চি হয়, তাহলে তার কোমর-উচ্চতা অনুপাত হলো ৩৫ ইঞ্চি ÷ ৭০ ইঞ্চি = ০.৫।

কোমর-উচ্চতা অনুপাতটি দিয়ে কোনও ব্যক্তির দেহে মেদ বা স্নেহপদার্থের বিতরণ সম্পর্কে ধারণা করা যায়। যদি কারও কোমর-উচ্চতা অনুপাত বেশি হয়, তাহলে তার অতিশয় মেদবাহুল্য অর্থাৎ অতিস্থূলতাজনিত কারণে হৃৎপিণ্ড ও রক্তসংবহনতন্ত্রের রোগ হবার ঝুঁকি বেশি থাকে। কোমর-উচ্চতা অনুপাতের সাথে ঔদরিক অতিস্থূলতা অর্থাৎ পেটে ও তলপেটে মাত্রাতিরিক্ত মেদবাহুল্যের সরাসরি সম্পর্ক আছে।

আট বছর ধরে ১১ হাজার ব্যক্তির উপরে পরিচালিত একটি গবেষণার ফলাফল ২০১০ সালে প্রকাশিত হয়, যাতে গবেষকেরা এই সিদ্ধান্তে উপনীত হন যে বহুল প্রচলিত দেহ ভর সূচক (বডি ম্যাস ইনডেক্স, Body mass index) অপেক্ষা কোমর-উচ্চতা অনুপাতটি হৃৎপিণ্ড অকেজো হওয়া (হার্ট অ্যাটাক), পক্ষাঘাত (স্ট্রোক) বা মৃত্যুর ঝুঁকি পরিমাপ করার ক্ষেত্রে অধিকতর উন্নত একটি নির্দেশক। তবে ২০১১ সালে প্রকাশিত একটি ১৩ বছরব্যাপী (৬০ হাজার ব্যক্তির উপরে পরিচালিত) গবেষণার ফলাফল অনুসারে কোমর-নিতম্ব অনুপাত (দেহ ভর সূচকের সাথে সামঞ্জস্য রেখে) রক্ত সরবরাহে বিঘ্নের কারণে সৃষ্ট হৃদরোগের ফলে মৃত্যু ভবিষ্যদ্বাণী করার ক্ষেত্রে একটি উন্নততর নির্দেশক।

সাধারণত কোমর-উচ্চতা অনুপাত যদি ০.৫-এর বেশি হয়, তাহলে সেটিকে উচ্চ ঝুঁকি নির্দেশকারী সঙ্কটজনক মান হিসেবে গণ্য করা যায়। ২০১০ সালে কোমর-উচ্চতা অনুপাতের উপরে পরিচালিত বিভিন্ন গবেষণার একটি পর্যালোচনাতে বলা হয় যে "কোমর-উচ্চতা অনুপাত সম্ভবত সুবিধাজনক কারণ এটির জন্য বয়স, লিঙ্গ বা জাতিভিত্তিক সীমান্ত মানের কোনও প্রয়োজন হয় না।" ৪০ বা তার কম বয়সীদের জন্য সঙ্কটজনক মান হল ০.৫; ৪০-৫০ বছর বয়সী ব্যক্তিদের জন্য সঙ্কটজনক মান ০.৫ থেকে ০.৬-এর মধ্যে অবস্থিত; অন্যদিকে ৫০-ঊর্ধ্ব বয়সী ব্যক্তিদের জন্য সঙ্কটজনক মানটি ০.৬ বা এর বেশি হয়।

তথ্যসূত্র

অতিস্থূলতা
দেহের আকৃতি
চিকিৎসাবৈজ্ঞানিক নিদর্শন
মানবমিতি
মহা ভজিরালঙ্কম

মহা ভজিরালঙ্কম (থাই: มหาวชิราลงกรณ
; ২৮ জুলাই ১৯৫২ – ),থাইল্যান্ডের রাজা ছিলেন।. 10 থাইল্যান্ডের সবচেয়ে দীর্ঘস্থায়ী চক্রী এছাড়াও তিনি নবম রাম হিসেবে পরিচিত ছিলেন। ১৩ অক্টোবর, ২০১৬.

শিরোনাম এবং শৈলী

 মে ২০১৯: মহা ভজিরালঙ্কম রাজা আনন্দ মহিদল

তথ্যসূত্র

Articles containing Thai-language text
Thai monarchs
Chakri Dynasty
থাই সমাজতান্ত্রিক বিরোধী
১৯৫২-এ জন্ম
মহীদল গৃহ
জীবিত ব্যক্তি
ব্যাংককের ব্যক্তি
থাই শতকোটিপতি
ইয়েমিন

ইয়েমিন (টিভি ধারাবাহিক)( তুর্কি : প্রতিশ্রুতি ) একটি তুর্কি ধারাবাহিক টেলিভিশন নাটক । এটি কানাল সেভেন চ্যানেলে প্রচারিত হত।এর কেন্দ্রীয় ভূমিকায় অজগি ইয়াগিজ এবং গকবার্ক ডেমিরসি অভিনয় করেছেন।আয়হান অজিন ছিলেন ইয়ামিন (প্রতিশ্রুতি) সিরিজের পরিচালক।

গল্প

মরসুম ১ 
হিকমেট তার ভাতিজি রেহানকে তার লম্পট পুত্র আমিরের সাথে বিয়ে দিতে ইস্তানবুল নিয়ে এসেছিল। রেহান কোনও অপরিচিত ব্যক্তিকে বিয়ে করতে চায়নি। কিন্তু তার কাকু তার রোগ সম্পর্কে জানিয়ে তাকে এজন্য অনুরোধ করেছিলেন। তিনি অনিচ্ছুক হওয়া সত্ত্বেও তার কাকুর খাতিরে সম্মতি জানায়। আমির ও বিয়ে করতে চায়নি। কারণ সে তার স্বাধীনতাকে খুব বেশি ভালোবাসত। কিন্তু বাবার দ্বারা বাধ্য হয়ে রাজি হন। কিন্তু সে রেহানের সাথে খারাপ ব্যবহার করার শপথ করেছিল ।যাতে সে নিজেই তাকে তালাক দেয়। রেহানের সাথে আমির ও তার মা কভিডান খারাপ আচরণ করেছিল। কিন্তু তার কাকু এবং তার ভগ্নিপতি সুনার কাছে সে ভালোবাসা পেয়েছিল। সময়ের সাথে সাথে সব বদলে যায় । রেহান ও আমির একে অপরের প্রেমে পড়ে যায়। তবে মৌসুম শেষে রেহান চিন্তা করে সে আমির ছেড়ে চলে যাবে কি না।

মরসুম ২ 
পরের মরসুমের শুরুতে রেহান আমিরকে না ছাড়ার সিদ্ধান্ত নেয়।তারা দু'জনেই একে অপরের উপর রাগ করে ছিল ।আমিরের প্রাক্তন প্রেমিকা কেম্রি আমির ও রেহানের ঘরে আগুন লাগায়।যেখানে তারা বসেছিল। পরের দিন সকালে রেহান আমিরের কাছে তাকে ভালবাসার কথা স্বীকার করে। কেম্রি মনে করে যে সে রেহানের চেয়ে সুন্দরী। একদিন সে রেহানের মুখোমুখি হয়। তাকে বলে যে সে রেহানের চেয়ে লম্বা, সুন্দর ও বুদ্ধিমান। লম্বা সেমরের সামনে রেহানকে একটি মিডজেটের মতো দেখায়। তারা হাতাহাতিতে জরিয়ে পড়ে। যেখানে কেম্রি রেহানকে সহজেই পরাস্ত করে এবং তারপরে তাকে চুম্বন করে।এতে রেহান অপমানিত বোধ করে এবং তার হারানো সম্মান ফিরে পেতে প্রতিশোধ নিতে চায়। তবে কেম্রি তাকে সর্বদা সর্বত্র পরাজিত করে। কেম্রি আমিরের বিরুদ্ধে একটি ভুয়া ভিডিও তৈরি করে রেহানকে হুমকি দিয়েছিল।বলেছিল যদি সে আমিরের ভাল চায় তবে যেন সে তাকে তালাক দেয়। রেহান আমিরের ভালোর জন্য বিবাহ বিচ্ছেদের সিদ্ধান্ত নিয়েছিল। তবে আমির তখনও তার ভালবাসার জন্য লড়াই করে যাচ্ছিল। কেম্রির মা সুহেলা আমির ও রেহানের বিরুদ্ধে কেম্রি এবং ক্যাভিডনের দুষ্ট পরিকল্পনার কথা জানতে পারে ।তিনি আমিরকে সব কিছু জানানোর সিদ্ধান্ত নেন। কিন্তু একটি গাড়ি তাকে ধাক্কা মেরে হত্যা করে। কয়েক দিন পরে আমির অবশেষে নকল ভিডিওটি দেখেন এবং কেম্রিকে গ্রেপ্তার করান। সে সব হারিয়েছে এই ভেবে কেম্রি নিজেকে গাড়ির নিচে ফেলে আত্মহত্যা করার চেষ্টা করে। কিন্তু সে বেঁচে যায়।সে হাসপাতাল থেকে পালিয়ে যায় এবং সুনাকে অপহরণ করে আবার আমির ও রেহানকে পুড়িয়ে মারার চেষ্টা করে। এবার সুনা তার হাঁটাচলা করার শক্তি ফিরে পায় ও তাদের বাঁচায়। কেম্রি মানসিক হাসপাতালে এসে ক্যাভিডানের তার সাথে জড়িত থাকার কথা পুলিশের কাছে প্রকাশ করে। কেউ তার কথা বিশ্বাস করে না ।কারণ সে পাগল হয়ে গেছে । নিজেকে বাঁচানোর জন্য ক্যাভিডন একজন লোককে ভাড়া করে।যে কেম্রিকে বৈদ্যুতিক শক দেয় ।যাতে তার স্মৃতি থেকে সমস্ত কিছু মুছে যায়।

অভিনেতা/অভিনেত্রী 

 রেহান তারহুন চরিত্রে অজগি ইয়াগিজ
 এমির তারহুন চরিত্রে গকবার্ক ডেমিরসি
 হিকমেট তারহুন চরিত্রে অভিনয় করেছেন বারকান্ট মাফাতলার
 ক্যাভিডন তারহুন চরিত্রে গুল আরকান
 কামাল তারহুন চরিত্রে ক্যান ভেরেল
 মাসাল তারহুন চরিত্রে কানসিন মিনা গূর
 কেম্রি চরিত্রে সায়দা ওলগুনার
 সুনা তারকুনের চরিত্রে সেলা তরকোয়লু
 জাফর চরিত্রে আলী ডেরেলি
 সেহ্রি‌য়ে চরিত্রে দেরিয়া কুর্তুলু ওকতার

তথ্যসূত্র

আরও দেখুন 
 বুর্কু অ্যাজবার্ক

বহিঃসংযোগ 

 

তুর্কি নাট্য টেলিভিশন ধারাবাহিক
এবিএম নুরুল ইসলাম

এবিএম নুরুল ইসলাম (৬ জুলাই ১৯৩৭-১০ ফেব্রুয়ারি ২০২০) বাংলাদেশী রাজনীতিবিদ, সুপ্রিম কোর্টের আইনজীবী, আওয়ামী লীগের পূর্ব পাকিস্তানের প্রাক্তন এমএনএ। তিনি জাতীয় পার্টির নেতা ছিলেন।

জন্ম ও প্রাথমিক জীবন 
এবিএম নুরুল ইসলাম ৬ জুলাই ১৯৩৭ সালে রাজবাড়ী জেলার কালুখালী উপজেলায় মৃগী ইউনিয়নের হোগলাডাঙ্গী গ্রামে জন্মগ্রহণ করেন। তিনি ১৯৫০ সালে ফরিদপুর মহেজ উদ্দিন হাই মাদ্রাসা থেকে এসএসসি এবং ১৯৫২ সালে ফরিদপুর রাজেন্দ্র কলেজ থেকে আইএ পাশ করে ঢাকা বিশ্ববিদ্যালয় থেকে ১৯৫৬ সালে বিএ ডিগ্রী এবং ১৯৫৮ সালে এমএ ও এলএলবি ডিগ্রি অর্জন করেন।

রাজনৈতিক ও কর্মজীবন 
এবিএম নুরুল ইসলাম আওয়ামী লীগের পার্লামেন্টারি পার্টির সাধারণ সম্পাদক, ঢাকা বিশ্ববিদ্যালয়ের ফজলুল হকের ভিপি, ডাকসুর ভারপ্রাপ্ত সহসভাপতি, বৃহত্তর ফরিদপুর আইনজীবী কল্যাণ সমিতির সভাপতিসহ বিভিন্ন পদে দায়িত্ব পালন করেছিলেন।

১৯৫৮ সালে ডিসেম্বরে তিনি হাই কোর্টে যোগদান করেন এবং ১৯৬১ সালে তিনি বার কাউন্সিল অব পাকিস্তানের আইনজীবী হিসেবে নিয়োগ লাভ করেন।

পাকিস্তানের পার্লামেন্টে তিনি আওয়ামী লীগের সংসদীয় দলের সেক্রেটারি হিসেবে দায়িত্ব পালন করেন এবং রাজবাড়ী ও মানিকগঞ্জ আসন থেকে ১৯৬৫ ও ১৯৭০ সালে তিনি আওয়ামী লীগ থেকে পাকিস্তান গণপরিষদের সদস্য মনোনীত হন।

মৃত্যু 
এবিএম নুরুল ইসলাম ১০ ফেব্রুয়ারি ২০২০ সালে ঢাকার কলাবাগানের পপুলার মেডিকেল কলেজ এন্ড হস‌পিটালে চি‌কিৎসাধীন অবস্থায় মৃত্যুবরণ করেন। মৃত্যুকালে তি‌নি ৩ পুত্র ও ২ কন্যা রে‌খে গেছেন।

সমালোচনা 
এবিএম নুরুল ইসলাম ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানের পক্ষ অবলম্বন করেছিলেন।

তথ্যসূত্র 

১৯৩৭-এ জন্ম
২০২০-এ মৃত্যু
পাকিস্তান গণপরিষদ সদস্য
রাজবাড়ী জেলার রাজনীতিবিদ
জাতীয় পার্টির রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
সরকারি রাজেন্দ্র কলেজের প্রাক্তন শিক্ষার্থী
বাংলাদেশী আইনজীবী
পাকিস্তান জাতীয় পরিষদ সদস্য ১৯৬৫-১৯৬৯
জীবিত ব্যক্তি
ঈশ্বরদী-সিরাজগঞ্জ লাইন

ঈশ্বরদী-সিরাজগঞ্জ লাইন ব্রিটিশ আমলে সারা সিরাজগঞ্জ রেলওয়ে কম্পানি দ্বারা ১৯১৫-১৯১৬ সালে তৈরী করা একটি রেললাইন। যা বর্তমানে বাংলাদেশ রেলওয়ে কর্তৃক রক্ষণাবেক্ষণ ও পরিচালিত হয়।

ইতিহাস 
সারাঘাট-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।

স্টেশন তালিকা 
ঈশ্বরদী-সিরাজগঞ্জ লাইনের রেলওয়ে স্টেশন গুলোর তালিকা নিম্নে উল্লেখ করা হলো :
 ঈশ্বরদী রেলওয়ে স্টেশন
 মাঝগ্রাম রেলওয়ে স্টেশন
 মুলাডুলি রেলওয়ে স্টেশন
 গফুরাবাদ রেলওয়ে স্টেশন
 চাটমোহর রেলওয়ে স্টেশন
 গুয়াখড়া রেলওয়ে স্টেশন
 ভাঙ্গুড়া রেলওয়ে স্টেশন
 বড়ালব্রীজ রেলওয়ে স্টেশন
 শরৎনগর রেলওয়ে স্টেশন
 দিলপাশার রেলওয়ে স্টেশন
 লাহিড়ী মোহনপুর রেলওয়ে স্টেশন
 মহিষাখোলা রেলওয়ে স্টেশন (বন্ধ হয়ে গেছে)
 উল্লাপাড়া রেলওয়ে স্টেশন
 সলপ রেলওয়ে স্টেশন
 জামতৈল রেলওয়ে স্টেশন
 কালিয়া হরিপুর রেলওয়ে স্টেশন
 সিরাজগঞ্জ রায়পুর রেলওয়ে স্টেশন
 সিরাজগঞ্জ বাজার রেলওয়ে স্টেশন
বন্ধ হয়ে যাওয়া স্টেশন গুলো হচ্ছে:
 বাহিরগোলা রেলওয়ে স্টেশন
 সিরাজগঞ্জ ঘাট রেলওয়ে স্টেশন।

শাখা লাইন 
(মাঝগ্রাম-ঢালারচর)
 মাঝগ্রাম রেলওয়ে স্টেশন
 দাশুড়িয়া রেলওয়ে স্টেশন
 টেবুনিয়া রেলওয়ে স্টেশন
 পাবনা রেলওয়ে স্টেশন
 রাঘবপুর রেলওয়ে স্টেশন
 দুবলিয়া রেলওয়ে স্টেশন
 তাঁতীবন্ধ রেলওয়ে স্টেশন
 চিনাখড়া রেলওয়ে স্টেশন
 কাশিনাথপুর রেলওয়ে স্টেশন
 বাঁধেরহাট রেলওয়ে স্টেশন
 ঢালারচর রেলওয়ে স্টেশন।

সংযোগ লাইন 
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। এই লাইনের কাজ শেষ হয় ২০০৩ সালে। তবে প্রাথমিক ভাবে তৎকালীন ইব্রাহিমাবাদ বর্তমানে (বঙ্গবন্ধু সেতু পূর্ব রেলওয়ে স্টেশন) এবং তৎকালীন সয়দাবাদ বর্তমানে (বঙ্গবন্ধু সেতু পশ্চিম রেলওয়ে স্টেশন) এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে
সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার ও সেতু পশ্চিম থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রড গেজ সেকশন ডুয়েলগেজে রুপান্তরিত করা হয়।

পূর্বাঞ্চলের সাথে পশ্চিমাঞ্চলের সংযোগকারী প্রথম ট্রেন হচ্ছে সিল্কসিটি এক্সপ্রেস যা ১৪ই আগস্ট, ২০০৩ সালে রাজশাহী রেলওয়ে স্টেশন থেকে ছেড়ে এসে নতুন এই লাইনে জয়দেবপুর রেলওয়ে স্টেশন পর্যন্ত চলাচল করে।

ফেরী 
বাংলাদেশে ফেরিগুলি প্রায়শই রেলপথের একটি শক্তিশালী অঙ্গ ছিলো। যমুনা জুড়ে দুটি প্রধান ফেরি ঘাট ছিল, একটি বাহাদুরাবাদ ঘাট এবং তিস্তামুখ ঘাটের মধ্যে এবং অন্যটি জগন্নাথগঞ্জ ঘাট এবং সিরাজগঞ্জ ঘাটের মধ্যে।

ফেরি ব্যবস্থাটি তার ক্ষমতার সর্বোচ্চে সেবা দেওয়ার চেস্টা করেছে। যদিও প্রান্তিক চাহিদার সাথে সংযোজনগুলি চাহিদা মেটানোর জন্য যথেষ্ট ছিলো না।।

৪.৮ কিলোমিটার দীর্ঘ বঙ্গবন্ধু সেতুটি দেশের যোগাযোগ ব্যবস্থার পরিধি পুরোপুরি বদলে দিয়েছে। বাহাদুরাবাদ ঘাট-বালশী ঘাট এবং জগন্নাথগঞ্জ ঘাট-সিরাজগঞ্জ ঘাট উভয় জায়গায় রেলফেরি ব্যবস্থা কার্যত বন্ধ হয়ে গিয়ে ছিল। বাহাদুরবাদ ঘাট-বালাসিঘাট পথে কেবল সীমিত মাল পরিবহন অব্যাহত ছিল। কিন্তু নদীতে চর গঠনের কারণে ২০১০ সাল থেকে সেটাও বন্ধ হয়ে গেছে।

তথ্যসূত্র 

বাংলাদেশের ডুয়েলগেজ রেলপথ
বাংলাদেশের ৫ ফুট ৬ ইঞ্চি গেজ রেলপথ
১৮৭৮-এ চালু রেলপথ
সীমা আইজদী

সীমা আইজদী একজন পাকিস্তানি রাজনীতিবিদ এবং পাকিস্তানের সিনেটের  নির্বাচিত সদস্য।

রাজনৈতিক পেশা 
তিনি পাকিস্তান তেহরিক-ই-ইনসাফের প্রতিনিধিত্বকারী মহিলাদের জন্য সংরক্ষিত আসনে পাঞ্জাব প্রদেশ থেকে পাকিস্তানের সিনেটে নির্বাচিত হয়েছিলেন। তার এবং পাকিস্তান মুসলিম লীগ (এন) এর সায়রা আফজাল তারারের ১৫ নভেম্বর ২০১৮ সালে এই নির্বাচন অনুষ্ঠিত হয়েছিল।

তথ্যসূত্র 

১৯৯০-এ জন্ম
পাকিস্তান তেহরিক-ই-ইনসাফের রাজনীতিবিদ
জীবিত ব্যক্তি
পাঞ্জাব, পাকিস্তানের রাজনীতিবিদ
৯২তম একাডেমি পুরস্কার

৯২তম একাডেমি পুরস্কার, ২০১৯-এর সেরা চলচ্চিত্র সমূহকে সম্মাননা প্রদান করতে একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক উপস্থাপিত একটি অনুষ্ঠান, যা লস অ্যাঞ্জেলেসে হলিউডের ডলবি থিয়েটারে অনুষ্ঠিত হয়েছে। এক দশকেরও বেশি সময় পর ফেব্রুয়ারির শেষের দিকে একাডেমি পুরস্কার অনুষ্ঠানের আয়োজন করার পরিবর্তে এই অনুষ্ঠানটি ৯ই ফেব্রুয়ারি ২০২০ তারিখে অনুষ্ঠিত হয়েছে। অনুষ্ঠানের সময় একাডেমি অব মোশন পিকচার আর্টস অ্যান্ড সায়েন্সেস সর্বমোট ২৪টি বিষয়শ্রেণীতে একাডেমি পুরস্কার (সাধারণভাবে অস্কার হিসাবে উল্লেখ করা হয়েছে) প্রদান করা হয়েছে। এই অনুষ্ঠানটি লিনেট হাওয়েল টেইলর এবং স্টেফানি অ্যালেনের প্রযোজনায় এবং গ্লেন উইসের পরিচালনায় সম্পন্ন হয়েছে। ২০১৯ সালে অনুষ্ঠিত ৯১তম অনুষ্ঠানের মতো এই অনুষ্ঠানেও কোন উপস্থাপক ছিল না।

এই অনুষ্ঠানের সাথে সম্পর্কিত অনুষ্ঠানে, একাডেমি হলিউড অ্যান্ড হাইল্যান্ড সেন্টারের গ্র্যান্ড বলরুমে ২৭শে অক্টোবর ২০১৮ তারিখে তার একাদশ বার্ষিক গভর্নর পুরস্কার অনুষ্ঠানের আয়োজন করেছে।

দক্ষিণ কোরিয়ার চলচ্চিত্র, প্যারাসাইট চারটি পুরস্কার জয়লাভ করে এই অনুষ্ঠানের সর্বোচ্চ পুরস্কারজয়ী চলচ্চিত্রে পরিণত হয়েছে; চলচ্চিত্রটি শ্রেষ্ঠ চলচ্চিত্র বিভাগে পুরস্কার জয়ের পাশাপাশি প্রথম অ-ইংরেজ চলচ্চিত্র হিসেবে এমন কীর্তি অর্জন করেছে।

বিজয়ী এবং মনোনীত 

৯২তম একাডেমি পুরস্কারের জন্য মনোনীতদের তালিকা ২০২০ সালের ১৩ই জানুয়ারি তারিখে বেভারলি হিলসের একাডেমির স্যামুয়েল গোল্ডউইন থিয়েটারে অভিনেতা জন চো এবং ইসা রের দ্বারা ঘোষণা করা হয়েছিল।

বিজয়ীদের নাম তালিকায় আগে রাখা হয়েছে এবং গাঢ় দ্বারা চিহ্নিত করা হয়েছে:

আরোও দেখুন 

 47th Annie Awards
 73rd British Academy Film Awards

 25th Critics' Choice Awards

 77th Golden Globe Awards
 40th Golden Raspberry Awards
 23rd Hollywood Film Awards
 35th Independent Spirit Awards

 24th Satellite Awards

 26th Screen Actors Guild Awards
 74th Tony Awards
 List of submissions to the 92nd Academy Awards for Best International Feature Film

তথ্যসূত্র

বহিঃসংযোগ
 
 
 Oscars Channel at YouTube (run by the Academy of Motion Picture Arts and Sciences)

একাডেমি পুরস্কার অনুষ্ঠান
মার্কিন যুক্তরাষ্ট্রে ২০২০-এর পুরস্কার
২০২০-এ লস অ্যাঞ্জেলেস
ফেব্রুয়ারি ২০২০-এ মার্কিন যুক্তরাষ্ট্রে ঘটনা
২০১৯-এর চলচ্চিত্র পুরস্কার